Приключиха строително-монтажните работи, изпълнени в рамките на проект “Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях на територията на Община Ябланица“ по подмярка 7.2. „Инвестиции в създаването, подобряването или разширяването на всички видове малки по мащаби инфраструктура“ с финансова подкрепа на Европейския земеделски фонд за развитие на селските райони чрез Програма за развитие на селските райони за периода 2014- 2020 г.

Основен предмет на проекта са строителство, реконструкция и рехабилитация на съществуващи улици, тротоари, съоръжения и принадлежности към тях на територията на населените места гр. Ябланица и с. Златна Панега в Община Ябланица. В рамките на проекта на база на одобрени инвестиционни проекти се изпълниха дейности по реконструкция и рехабилитация на три улици и тротоари в 2 населени места на община Ябланица. Улиците, предмет на интервенция по проекта са ул. „Васил Левски“ и ул. „Генерал Столетов“ в гр. Ябланица и ул. „Стара планина“ в село Златна Панега.

*07.11.2022 г.*